Man gee hom oor ná hy boer glo doodslaan | Maroela Media
Rick Lovelock is glo met 'n broodkrat doodgeslaan. Foto: Facebook
'n Werknemer van 'n nasionale broodbakkery moet tot vroeg volgende jaar in aanhouding bly nadat hy hom aan die polisie oorgegee het in verband met die moord op 'n varkboer van Lydenburg.
Rick Lovelock (59) het die Shoprite in De Qlercqstraat op die dorp op 9 November omstreeks 10:00 besoek om ou brood vir sy varke af te haal, sê brig. Leonard Hlathi, woordvoerder van die polisie in Mpumalanga.
Terwyl Lovelock, wat onlangs van Newcastle in KwaZulu-Natal na Lydenburg verhuis het, met 'n winkelwaentjie vol brood op pad uit die winkel was, het hy blykbaar gesien hoe die verdagte, Pete Khanye (36), sy voertuig skraap met die vragmotor waarmee hy brood afgelewer het.
"Lovelock het die bestuurder genader en hom gevra waarom hy sy voertuig geskraap het," sê Hlathi.
'n Rusie het ontstaan en Lovelock is met 'n broodkrat oor die kop geslaan, wat hom op die grond laat val het. 'n Ambulans het gekom, maar Lovelock is op die toneel dood verklaar.
Volgens die polisie het Lovelock vir Khanye na bewering twee keer met die vuis bygedam voordat hy met die krat geslaan is.
Khanye het ná die voorval op die vlug geslaan, maar het hom verlede Maandag aan die polisie oorgegee en Dinsdag vir die eerste keer in die plaaslike landdroshof verskyn. Hy moet in polisie-aanhouding bly tot sy volgende hofverskyning op 10 Januarie.
Ja nee daar sal nou weer gese word die moordenaar is eerste aan geval .Die boer is mos nou dood ek hoop daar is kameras.
Nou gaan hy om VERSKONING vra en niks gaan hiervan kom nie, hy gaan se die boer het hom die k woord toegesnou en daar stap hy vry uit die hofgebou uit en leef verder voort…
Sjoe, dis so hartseer….die lewe het net so ongelooflik wreed geword. Baie sterkte aan die familie, en of die man wat hom vermoor het nou gaan boet daarvoor of nie….hy gaan nie eendag verby ons Maker kom nie.
Tipies, slaan van agter af en met n wapen!!! Ek verstaan nie hoekom sekere mense so bo die wet verhewe is nie?!! Dis maklik, hy het my die k-woord genoem en ek kom van swaar kinderjare af…… En daar stap jy!!!